Von Miller

**Vonnie B'VSean Miller** (født 1989) er en defensive end i amerikansk fotball. Miller spilte college football på Texas A&M, hvor han ble enstemmig valgt til All-American og vant Butkus Award som landets beste linebacker i college. Han ble draftet av Denver Broncos som nummer to i NFLs draft i 2011.

Miller har blitt utvalgt til Pro Bowl åtte ganger, vært på All-Pros førstelag tre ganger og andrelag fire ganger. Per 2023 har han flest sacks av alle aktive spillere, og flest sacks i en karriere i Denver Broncos’ hisorie med 110,5. Etter -sesongen ble Miller utpekt til Super Bowl MVP etter at Broncos slo Carolina Panthers i Super Bowl 50. I 2021 ble Miller byttet til Los Angeles Rams, og samme år vant han sitt andre Super Bowl da Rams slo Cincinnati Bengals i Super Bowl LVI.

## High school
Von B'Vsean Miller Jr. gikk på DeSoto High School i DeSoto i Texas, hvor han spilte for DeSoto Eagles og drev med friidrett. Som junior hadde han 37 taklinger, 14 taklinger for tap, 7 sacks og 12 quarterback hurries. Som senior ble han utpekt til District 8-5A Defensive MVP etter 76 taklinger, 14 taklinger for tap og seks sacks. Han spilte med sin fremtidige lagkamerat for Aggies, Cyrus Gray.

I friidrett konkurrerte Miller i 110 meter hekk (PR på 14,38 s), tresteg (PR på 12,65 m) og spydkast (PR på 37,24 m).

Han ble beskrevet som en 4-stjerners rekrutt av Rivals.com og var rabgert sin #15 blant weakside defensive ends i landet i 2007. Han valgte A&M over tilbud fra Florida, Ole Miss, Oklahoma og Texas Tech.

## College
Miller gikk på Texas A&M University, hvor han spilte for Texas A&M Aggies fra 2007 til 2010. Som en freshman defensive end i 2007 ble han utpekt til Freshman All-Big 12 av *[[The Sporting News]]* etter 22 taklinger, inkludert 10 solo. Han hadde to sacks, fire taklinger for tap og forårsaket en fumble. Han spilte i et 4-2-5 forsvar. Han veide 100&nbsp;kg som freshman.

På våren 2008 ble den nylig ansatte hovedtreneren Mike Sherman skuffet over at Miller hadde for uvane å skulke timer, samt at han ikke imponerte under trening. Sherman valgte å suspendere Miller den våren. En skuffet Miller vurderte å søke seg til et annet universitet, men ble overtalt av faren til å bli, og skjerpet oppførselen sin.

Som sophomore i 2008 spilte Miller weakside linebacker i Joe Kines' 4–3 forsvar. Han spilte i alle 12 kampene og rakkte opp 44 taklinger, inkludert 25 solotaklinger, og ledet laget med 3,5 sacks. Han hadde 7,5 taklinger for tap, forårsaket to fumbles og plukket opp to fumbles. Rollen hans var fokusert på pass coverage istedenfor å rushe quarterbacken, så han fikk ikke muligheten til å vise frem sitt talent som en pass-rusher. I de syv siste Big 12-kampene hadde han kun åtte taklinger.

I 2009 spilte Miller i en posisjon som kombinerte elementer fra defensive end og linebacker-posisjonene, som gjorde det mulig for ham å få vist frem sitt pass rush. Han hadde en solid sesong med Aggies, og ledet i landet med 17 sacks og var nummer fire i landet med 21 taklinger for tap. Von Miller ble utnevnt til All Big-12 førstelag som defensive end og All-American førstelag av *[[Sporting News]]* og *[[Sports Illustrated]]*. Han ble den første Aggie-spilleren til å bli utvalgt til All-American førstelag siden Jason Webster i 1999. Daværende defensive coordinator for Aggies Joe Kines sammenlignet Miller med Derrick Thomas. Miller responderte med å studere filmer av Thomas for å gjøre seg kjent med hans spillestil.

I 2010 begynte Miller å spille som 3–4 outside linebacker under Tim DeRuyters forsvar. Han pådro seg en ankelskade tidlig i sesongen som plaget ham gjennom de seks første kampene. Han hadde 10,5 sacks og 17,5 taklinger for tap. Han ble igjen utvalgt til All-Big 12 førstelag og vant Butkus Award som landets beste linebacker. Han ble også enstemmig valgt til All-American førstelag. Han ble valgt til All-American førstelag av Walter Camp, Scout.com, *[[Pro Football Weekly]]*, ESPN.com og Associated Press. Miller ble uteksaminert med en grad i poultry science, og avler kyllinger på fritiden.

### Statistikker i college

## Profesjonell karriere
Det var forventet at Miller kom til å bli plukket opp i andre runde av NFLs draft i 2010 dersom han hadde valgt å stå over sitt siste år i college. I NFLs draft i 2011 ble han sett på som en av de beste outside linebackerne i et 3–4 forsvar av eksperter og speidere i NFL, og det var forventet at han ble valgt som en av de fem første spillerne i draftet. Under Senior Bowl i 2011 ble Miller utpekt til Defensive MVP. Blant linebackere under NFL Combine i 2011 var Miller rangert #2 på 40-yard dash, #3 i vertikalt hopp, #1 i stille lengde, #3 i 20-yard shuttle, delt #1 i 3-cone drill, og #1 i 60-yard shuttle. Han satte en NFL Combine-rekord på 60-yard shuttle med 11,15 sekunder. Under Texas A&M Pro Day i mars 2011 løp Miller 40-yard dash på 4,49.

 

I mars 2011 ble Miller valgt til å representere de beste nykommerne i forhandlinger med NFL Labor Union. Tidligere running back i NFL LaDainian Tomlinson overtalte ham til å delta i søksmålet. Under Texas A&M Pro Day var det en av speiderne som sammenlignet ham med Hall of Famer Derrick Thomas, mens Bengals' defensive coordinator Mike Zimmer sammenlignet ham med Cardinals' linebacker Joey Porter. NFL Networks Mike Mayock, som rangerte miller som den nest beste spilleren i draftet, sa at Miller minte ham om en mindre versjon av DeMarcus Ware. Millers daværende personlige trener Dan Brandenburg, som også jobbet med Clay Matthews III og Sean Weatherspoon, sa at Miller var den beste atleten av de tre.

### Denver Broncos
Miller ble draftet av Denver Broncos som nummer to i NFLs draft i 2011. Han var den tidligst valgte linebackeren siden LaVar Arrington ble plukket opp som nummer to i 2000 av Washington Redskins. Han ble også Aggies' høyeste draft pick siden Quentin Coryatt, som ble valgt som nummer to i 1992. Valget om å plukke opp Miller overrasket noen eksperter. Denver var på vei til å bytte fra et 3–4 forsvar til et 4–3, som virket kontraintuitivt til Millers styrker. Tidligere quarterback for Broncos John Elway, som også er lagets executive vice president, beskrev Miller som «a type of guy that comes around every 10 years». Den 28. juli 2011 signerte Miller kontrakt. Han bruker #58 til ære for Pro Football Hall of Fame linebacker Derrick Thomas.

#### 2011-sesongen

Den 12. september 2011, på Millers første play fra scrimmage, forårsaket han en fumble mot Oakland Raiders. Den 18. september hadde han sin karrieres første sack, på Andy Dalton, da Broncos møtte Cincinnati Bengals.

Miller ble utpekt til AFC Defensive Player of the Week for sine prestasjoner i kampen mot New York Jets i uke 11. Broncos nådde sluttspillet og møtte Pittsburgh Steelers i wildcard-runden. I sin første sluttspillkamp hadde Miller tre solotaklinger og en quarterback hit mens Broncos vant 29–23 på overtid. I divisjonsrunden mot New England Patriots hadde han to quarterback hits da Denver tapte 45–10.

Miller ble utvalgt til Pro Bowl 2012 og ble utpekt til AP Defensive Rookie of the Year. I løpet av 907 snaps i sesongen hadde Miller 11,5 sacks, 19 quarterback hits og 29 quarterback hurries. Han ble bøtelagt tre ganger i løpet av sesongen.

#### 2012-sesongen

Miller fikk en god start på sin andre sesong med ti sacks i de ni første kampene. I samme periode hadde han 30 quarterback hurries, som var mer enn han hadde hatt i hele 2011-sesongen. Takket være den solide starten ble han sett på som en kandidat for ligaens MVP-tittel. Den 16. november fikk han en bot på $21 000 for en takling på Carolina Panthers' quarterback Cam Newton i uke 10. Han ble utpekt til AFC Defensive Player of the Week for andre gang i sin karriere etter å ha tre sacks og forårsaket to fumbles i en kamp mot San Diego Chargers uken derpå. Han ble også utpekt til AFC Defensive Player of the Month for november. Den 26. desember 2012 ble han utpekt til startende outside linebacker for AFC i Pro Bowl 2013. Miller avsluttet sesongen som #3 i sacks med 18,5, og slo dermed Denver Broncos' lagrekord på 17 som tilhørte Elvis Dumervil. Han var også nummer to i avstemningen for Defensive Player of the Year og ble utpekt til All-Pro førstelag. I divisjonsrunden av sluttspillet hadde Miller ni taklinger og to quarterback hits da Denver tapte 38–25 på dobbel overtid mot Baltimore Ravens.

I 2012 inngikk Miller en avtale med Ubisoft, utviklerne av videospillet *[[The Hip Hop Dance Experience]]* om å lage hans egne dans for feiring etter en sack som het «The DeSoto Shuffle» og var inspirert av spillet. Hver gang han utførte dansen i en kamp donerte Ubisoft til Von'S vision, en stiftelse som tilbyr briller og øyebehandling til underpriviligerte barn og unge.

#### 2013-sesongen

Før 2013-sesongen ble Miller rangert som #9 på NFL Networks NFL Top 100 Players of 2013, som stemmes på av spillere i ligaen.

I juli 2013 rapporterte ESPN at Miller kom til å bli suspendert i fire kamper for brudd på ligaens regler. Han selv tweetet at han ikke hadde brutt noen regler. I august 2013 tapte han anken og ble suspendert i seks kamper. Utestengelsen kom fra at NFL hadde funnet ut at han hadde prøvd å jukse på en dopingprøve. Den første kampen i sesongen han kunne spille i kom 20. oktober 2013 mot Indianapolis Colts. I et nederlag mot New England Patriots 24. november plukket han opp en fumble fra Stevan Ridley og returnerte den 60 yards for en touchdown. Det var hans andre touchdown i NFL. Han spilte relativt bra da han kom tilbake fra suspensjonen, men sesongen ble avsluttet tidlig etter at han revnet et korsbånd den 22. desember 2013 da Broncos slo Houston Texans. Uten Miller nådde Broncos Super Bowl XLVIII, hvor de tapte 43–8 mot Seattle Seahawks.

#### 2014-sesongen

Etter fjorårets skade var Miller ute etter å forbedre seg i sin fjerde sesong med Broncos. Han gjorde nettopp det med 14 sacks, 59 taklinger og en fumble forårsaket. I divisjonsrunden av sluttspillet, mot Indianapolis Colts, hadde han seks taklinger og et quarterback hit da Broncos tapte 24–13.

#### 2015-sesongen

Den 17. september 2015 ble Miller den tredje kjappeste spilleren i NFLs historie til å nå 50 sacks (58 kamper). De eneste som var kjappere enn ham var Reggie White (40) og Derrick Thomas (54). I løpet av seriespillet sanket Miller 11 sacks, 35 taklinger, 32 quarterback hits, en forsvart pasning, og fire fumbles forårsaket.

I divisjonsrunden av sluttspillet mot Pittsburgh Steelers hadde han to taklinger mens Denver vant 23–16. I AFC Championship-kampen mot New England Patriots hadde Miller 2,5 sacks mot Tom Brady, som var en ny Broncos-rekord for en kamp i sluttspillet, og hadde også en interception i kampens andre kvarter.

I Super Bowl 50, mot favorittene Carolina Panthers som hadde ligaens høyest rangerte angrep, vant Broncos 24–10. I det første kvarteret, på en 3rd-and-10 fra 15-yard linjen, slo Miller ballen ut av Panthers' quarterback Cam Newtons hender under en sack, og defensive end Malik Jackson plukket ballen opp i målsonen for en touchdown som gav Broncos en 10–0 ledelse. Dette var den første gang en fumble hadde blitt returnert for en touchdown i et Super Bowl siden Super Bowl XXVIII. Med 4:51 av kampen og en ledelse på 16–10 for Broncos forårsaket Miller igjen en fumble på Newton, som satte en stopper på det som kunne vært et kampvinnende drive for Panthers. Broncos' angrep scoret en touchdown som sikret seieren. I kampen hadde Miller seks taklinger, 2,5 sacks, forårsakte to fumbles og to quarterback hurries, og ble utpekt til Super Bowl MVP.

Miller was named to his fourth Pro Bowl, earned his second First-team All-Pro, and was ranked 15th by his fellow players on the NFL Top 100 Players of 2016.

#### 2016-sesongen

Den 1. mars 2016 plasserte Broncos en franchise tag på Miller. Den 15. juli signerte Miller en 6-årig avtale verdt $114,5 millioner med $70 millioner garantert med Broncos. Han ble den best betalte forsvarsspilleren i NFLs historie, med den høyest garanterte lønnen.

Miller avsluttet seriespillet i 2016 med 13,5 sacks og 24 quarterback hits. Han hadde ingen sacks i sesongens fire siste kamper, som var den lengste perioden uten en sack i hans karriere. Han nådde sitt femte Pro Bowl i sin karriere og tredje på rad, sitt tredje All-Pro førstelag, og ble rangert som nummer to på NFL Top 100 Players of 2017, høyest av alle forsvarsspillerne.

#### 2017-sesongen

Den 19. desember 2017 ble Miller utpekt til sitt sjette Pro Bowl. Etter kampen ble han utpekt til Defensive MVP. 2017-sesongen var hans fjerde på rad med minst ti sacks. Han ble rangert som #9 på NFL Top 100 Players of 2018.

#### 2018-sesongen

I Broncos' sesongåpner mot Seattle Seahawks hadde Miller tre sacks og syv taklinger da Denver vant 27–24. I uke 11 returnerte Miller en interception fra Philip Rivers 42 yards og gjorde klart for en touchdown som skulle starte et comeback som endte i en 23–22 seier over Los Angeles Chargers, og som vant Miller tittelen som AFC Defensive Player of the Week.

Miller hadde sin 100. sack (inkludert sluttspill) i 2018-sesongen, og ble den femte kjappeste spilleren i NFLs historie til å nå milepælen. Han ble valgt til startende outside linebacker i Pro Bowl 2019, hans syvende Pro Bowl og femte på rad.

#### 2019-sesongen

I uke 4 mot Jacksonville Jaguars hadde Miller to sacks på Gardner Minshew, men Broncos tapte kampen 26–24. Millers andre sack i kampen var hans 100. i seriespillet. Han ble utvalgt til sitt åttende Pro Bowl totalt og sjette på rad.

#### 2020-sesongen

Under en treningsøkt 8. september 2020 pådro Miller seg en skade beskrevet som en «freak injury near the ankle». Etter en MR-undersøkelse dagen derpå viste det seg at han hadde pådratt seg en peroneusskade, og han ble plassert på injured reserve.

#### 2021-sesongen

I mars 2021 valgte Broncos å dra nytte av muligheten for en ekstra sesong i 2021, som var i Millers kontrakt. Kontrakten, som begynte på det siste året, garanterte $7 millioner av de $17,5 millionene som var lønnen hans for 2021. I hans første kamp tilbake etter å ha tilbrakt 2020-sesongen på benken med en skade hadde Von Miller to sacks på New York Giants' quarterback Daniel Jones.

Miller hadde 4,5 sacks og 7 taklinger over seks kamper før han forstuet ankelen under en Thursday Night Football-kamp mot Cleveland Browns den 2. oktober 2021, som skulle ende opp med å bli hans siste kamp for Denver.

### Los Angeles Rams

Miller ble byttet til Los Angeles Rams mot et pick i andre og tredje runde i NFLs draft i 2022 den 1. november 2021. Da han ble byttet var Miller spilleren som hadde vært på Broncos lengst, og den eneste gjenværende spilleren utenom special teamere fra Denvers spillerstall i Super Bowl 50. I et følelsesladet intervju etter byttet sa Miller «I love Broncos Country. When I said 'Broncos for life,' I meant that. It was an honor and a privilege to play here.» Miller valgte å bruke trøyenummer 40 for Rams, samme nummeret som han brukte de han spilte for Texas A&M, med støtte fra Rams-legenden Elroy Hirsch.

Miller fikk sin debut for Rams i uke 10 under *Monday Night Football* hvor han hadde 3 taklinger i et 31–10 tap mot San Francisco 49ers. I uke 15 fikk Miller sin første sack for Rams mot Seattle Seahawks’ quarterback Russell Wilson. Han hadde sin beste kamp i uke 17 mot Baltimore Ravens hvor han hadde to sacks og fem taklinger da Rams vant 20–19. Samlet i sesongen hadde Miller 50 taklilnger, 9,5 sacks, en pasning forsvart og en fumble forårsaket i løpet av 15 kamper. Miller hjalp Rams til en 23–20 seier over Cincinnati Bengals i Super Bowl LVI. Han hadde 2 sacks i kampen. Han ble den andre spilleren noensinne til ha flere Super Bowls med 2 eller flere sacks, etter New York Giants’ Justin Tuck. Han tangerte også Charles Haleys rekord for flest sacks i Super Bowl i en karriere med 4,5.

### Buffalo Bills
#### 2022

Den 16. mars 2022 signerte Miller en 6-årig avtale med Buffalo Bills verdt $120 millioner. I debuten for Bills hadde han to sacks, to taklinger på quarterbacken og tre taklinger med tap av yards da Bills vant 31–10 over hans forrige lag, Los Angeles Rams i NFL Kickoff Game. Under en Thanksgiving-kamp mot Detroit Lions pådro Miller seg en kneskade og ble tatt av banen. Dagen derpå ble det bekreftet at han kom til å være ute i minst to til fire uker. Den 1. desember 2022 ble han plassert på injured reserve. Etter utredning ble det funnet at Miller hadde revnet sitt fremre korsbånd, og ville være nødt til å stå over resten av sesongen.

#### 2023
Den 25. juli 2023 ble Miller plassert på reserve/PUP-listen fra begynnelsen av sesongen. Han ble aktivert 7. oktober. Den 30. november 2023 ble han anklaget for å ha misbrukt sin gravide kjæreste. Det ble utstedt en arrestordre, men han meldte seg selv inn og ble løslatt etter å ha betalt $5 000 i kausjon.

Da Miller var tilbake etter skaden presterte han ikke på samme nivå som før, og endte opp som backup til starterne. I det som endte opp med å bli hans minst produktive sesong med stor margin hadde Miller tre kombinerte taklinger og null sacks i løpet av 12 seriekamper. Han hadde også to kombinerte taklinger i sluttspillet, hvor Bills tapte mot Kansas City Chiefs i divisjonsrunden.

#### 2024
I oktober fikk Miller en suspensjon på fire kamper for brudd på NFLs reglement. Miller endte 2024-sesongen med seks sacks. I divisjonsrunden mot Baltimore Ravens plukket Miller opp en fumble forårsaket av Damar Hamlin, som han returnerte 39 yards.

Den 9. mars 2025 ble Miller frigitt av Bills.

## Karrierestatistikker

### Seriespill

### Sluttspill

### Lagrekorder med Broncos
Da han forlot laget i  holdt Miller fem av Denver Broncos' rekorder for sacks, inkludert:
* Karriere (110,5)
* Sesong (18,5 i 2012)
* Sluttspill, karriere (6,5)
* Sluttspill, sesong (5 i 2015)
* Sluttspill, kamp (2,5 24. januar 2016 mot New England Patriots i AFC Championship og 7. februar 2016 mot Carolina Panthers i Super Bowl 50)

### NFL-rekorder
* Flest sacks i Super Bowl – 4,5 (50, LVI) (delt med Charles Haley)

## Privatliv
Miller ble født i Dallas i Texas til Von og Gloria Miller. Foreldrene, som begge var idrettsutøvere i high school og college, eier et elektrikerselskap. Han har en lillebror, Vinsynzie "Vins". Med en grad i poultry science fra Texas A&M driver Miller sin egen gård hvor han driver med kyllingoppdrett.

### Juridiske problemer
I august 2013 ble Miller arrestert for å ikke ha meldt seg for et trafikklovbrudd. I september 2013 fikk han bot for å ha kjørt over fartsgrensen uten førerkort i Arapahoe County i Colorado.

I april 2018, under en fisketur med guide utenfor Florida skal Miller ha fanget en hammerhai.

Den 30. november 2023 utstedte Dallas Police Department en arrestordre for Miller med anklager om overfall av en gravid kvinne. Miller meldte seg selv til stasjonen og betalte $5 000 i kausjon før han ble løslatt. Flere politikilder meldte at den gravide kvinnen som hadde levert anklagen var kjæresten, og at det hendte i parets hjem i Dallas den 29. november 2023. Hun ble ikke innlagt på sykehus, men ble behandlet for småskader. Hun hadde tidligere anklaget Miller for overfall i 2021, men det ble da ikke opprettet straffesak. Til tross for at hun hadde blåmerker på venstre hånd, nakke, mage og venstre bicep etter at hun ringte politiet i november 2023 trakk kjæresten senere anklagen.

### I populærkultur
Miller ble referert til i *[[South Park]]*-episoden «Oh, Jeez» i seriens 20. sesong når Gerald Broflovski blir sendt til Danmark under navnet «Ambassador Von Miller»; dette er en av seriens mange referenser til Broncos da mange av karakterene i serien er tilhengere av laget.

Den 8. mars 2016 ble Miller annonsert som en av kjendisene i den 22. sesongen av den amerikanske versjonen av *Skal vi danse*, *[[Dancing with the Stars]]*. Hans partner var den profesjonelle danseren Witney Carson. Miller og Carson ble eliminert den 2. mai 2016, på en åttende plass.

Under en episode av kjendisutgaven av *[[Wheel of Fortune]]* som ble sendt 30. januar 2022 (samme dag som Miller og Rams spilte i NFC Championship Game) vant Miller minstepremien på $30 000 til veldedigheten sin Von's Vision.

## Referanser


## Eksterne lenker
* 
* 
* Profil for Texas A&M Aggies